b'\n_START_ARTICLE_\n\xc5\xa0pilja Samograd\n_START_SECTION_\nPovijesne zna\xc4\x8dajke\n_START_PARAGRAPH_\nPrema Malezu \xc5\xa1pilja Samograd posje\xc4\x87ivana je od najranijih dana. Potpisi austrijskih \xc4\x8dasnika iz 1835., koji se nalaze na jednoj sigi u \xc5\xa1pilji, svjedo\xc4\x8de o vi\xc5\xa1estoljetnoj tradiciji razgledavanja. Jo\xc5\xa1 1886. godine je u Peru\xc5\xa1i\xc4\x87u osovan Odbor za ure\xc4\x91enje Samogradske pe\xc4\x87ine te je ona 1890. godine prvi put osvijetljena. Putevi i stube u \xc5\xa1pilji ure\xc4\x91ivani su krajem 19. stolje\xc4\x87a, a generalno su ure\xc4\x91eni 1903. godine kad je bio planiran posjet bana Khuena H\xc3\xa9derv\xc3\xa1rya Lici. Agregat kojim se \xc5\xa1pilja opksrbljivala energijom od 1989. godine zamijenjen je 2007. godine s elektri\xc4\x8dnim napajanjem, a 2012. godine postavljena je nova, hladna rasvjeta koja minimalno utje\xc4\x8de na mikroklimatske uvjete._NEWLINE_Ulaz se nalazi na 670 m nadmorske visine, le\xc5\xbei u elipsastoidnoj ponikvi, a okrenut je prema S-SZ te je vjerojatno nastao uru\xc5\xa1avanjem stropa kanala. \xc5\xa0piljski kanal pokazuje karakteristike pukotinskog freati\xc4\x8dkog kanala. Cijeli je objekt nastao du\xc5\xbe pukotine pravca S-J. Kanali nastali u freatskim uvjetima, zbog korozije \xc4\x8dije je djelovanje u tom slu\xc4\x8daju ravnomjerno raspore\xc4\x91eno u svim smjerovima, poprimaju zaobljen presjek koji te\xc5\xbei elipsi ili krugu.'